Ζυλ Ριμέ

Ο Ζυλ Ριμέ (Τελέ-λε-Λαβονκούρ, Ωτ-Σον, 14 Οκτωβρίου 1873 - Συρέν, 15 Οκτωβρίου 1956) ήταν Γάλλος ποδοσφαιρικός παράγοντας. Υπήρξε διαδοχικά πρόεδρος-ιδρυτής του παριζιάνικου συλλόγου της Ρεντ Σταρ, πρόεδρος της Γαλλικής Ομοσπονδίας Ποδοσφαίρου και στη συνέχεια της FIFA για διάστημα 33 ετών. Υπήρξε ο δημιουργός του θεσμού του Παγκοσμίου Κυπέλλου Ποδοσφαίρου.

 Βιογραφία 
Ο Ζυλ Ριμέ πέρασε το σύνολο της παιδικής του ηλικίας στο Τελέ, μαζί με τον παππού του που ήταν αγρότης, καθώς ο πατέρας του είχε αποχωρήσει για το Παρίσι ώστε να βρει δουλειά. Δεν τον ξαναβρήκε παρά μόνο σε ηλικία 11 ετών, ενώ έλαβε το baccalauréat (γαλλικό απολυτήριο λυκείου) του παρακολουθώντας μαθήματα τα βράδιαRainer Hudeman et Georges-Henri Soutou, Eliten in Deutschland und Frankreich im 19. und 20. Jahrhundert: Strukturen und Beziehungen, Volume 2, Oldenbourg Wissenschaftsverlag, 200 p. (ISBN 3486560948), p. 146. Ίδρυσε το 1898 μια χριστιανική, ρεπουμπλικανική και δημοκρατική εφημερίδα, τη La Revue, η οποία συγχωνεύτηκε το 1899 με τη Le Sillon, περιοδικό το οποίο ώθησε μεγάλο αριθμό πιστών Χριστιανών να αποκηρύξουν το πολίτευμα της βασιλείας.

Ο Ζυλ Ριμέ απεβίωσε στις 15 Οκτωβρίου 1956 στη Συρέν, μία ημέρα μετά το 83α γενέθλιά του. 

 Ποδόσφαιρο 
Ίδρυσε στις 21 Φεβρουαρίου 1897 τον αθλητικό σύλλογο της Ρεντ Σταρ μαζί με τον αδερφό του ΜοντέστCollectif, Red Star histoire d'un siècle, Paris, Red Star, 1999, 12 p. (ISBN 2-95125620-5). Ο ίδιος αγωνίστηκε ως ποδοσφαιριστής αλλά δεν διέθετε ταλέντο. Ο σύλλογος εντάχθηκε στο Πρωτάθλημα Παρισιού που διοργάνωνε η USFSA. Έλαβε, τότε, διοικητικό αξίωμα στην USFSA και συμμετείχε στην ίδρυση της FIFA το 1904. Ωστόσο, η USFSA ήρθε σύντομα σε ρήξη με τον διεθνή οργανισμό, απαγορεύοντας σε όλα τα σωματεία που την αποτελούσαν να δίνουν διεθνείς αγώνες. Ο Ριμέ πέρασε τότε τον σύλλογό του, Ρεντ Σταρ, υπό τη σκέπη της Ligue de Football Association, η οποία ήταν μέλος της Comité Français Interfédéral η οποία ήταν αναγνωρισμένη από τη FIFA (1908).

Έχοντας επιβιώσει του Μεγάλου Πολέμου με τον βαθμό του λοχαγού πεζικού και έναν Σταυρό του Πολέμου, ο Ριμέ εκλέχτηκε πρόεδρος της νεοσυσταθείσας Γαλλικής Ομοσπονδίας Ποδοσφαίρου στις 11 Απριλίου 1919. Παρέμεινε επί 30 χρόνια επικεφαλής της και εγκατέλειψε την προεδρία της FFF το 1949 λόγω της « affaire sarroise ». Ο Ριμέ επιθυμούσε να εντάξει τη Σάρμπρυκεν στο Πρωτάθλημα Γαλλίας, όμως αυτή η ενέργεια αποδοκιμάστηκε έντονα από τις υπόλοιπες ομάδες που το αποτελούσαν με το σύνθημα «καλύτερα η Μπορντό παρά η Σάρμπρυκεν». Αντιθέτως, παρέμεινε στο αξίωμα του προέδρου της FIFA από το 1921 ως το 1954. Κατά τη θητεία του-ρεκόρ διάρκειας 33 ετών, δημιούργησε το Παγκόσμιο Κύπελλο Ποδοσφαίρου το 1930, εμπνεόμενος από την επιτυχία του ολυμπιακού τουρνουά. Επίσης, το Παγκόσμιο Κύπελλο είχε την ονομασία Κύπελλο Ζυλ Ριμέ έως το 1970.  Βοήθησε τη FIFA να επεκταθεί από 12 μέλη σε 85 χώρες μέχρι το τέλος της θητείας του το 1954. Οι προσπάθειές του για την καθιέρωση του Παγκοσμίου Κυπέλλου του χάρισαν ακόμη και μια υποψηφιότητα για το Βραβείο Νόμπελ Ειρήνης το 1956.

 Τρόπαιο Ζυλ Ριμέ 
Το Τρόπαιο Ζυλ Ριμέ είναι η ονομασία που δόθηκε στις πρώτες εκδόσεις του Παγκοσμίου Κυπέλλου Ποδοσφαίρου.
 Το πρώτο κύπελλο, αποτελούμενο από επιχρυσωμένο μέταλλο, αναπαριστούσε τη θεά Νίκη. Πάνω του αναγράφονταν τα ονόματα των νικητών της διοργάνωσης από το 1930 ως το 1970.
 Από το 1930 ως το 1970, η νικήτρια χώρα του Παγκοσμίου Κυπέλλου παρέμενε κάτοχός του για διάστημα τεσσάρων ετών, έως την επόμενη διοργάνωση. 
 Το 1970, έπειτα από την τρίτη της νίκη στη διοργάνωση, η Βραζιλία έλαβε το συγκεκριμένο Παγκόσμιο Κύπελλο οριστικά (οι πρώτες της δύο νίκες ήταν το 1958 και το 1962]. Ο λόγος ήταν ότι ο Ζυλ Ριμέ, μεταξύ των κανόνων των Μουντιάλ που είχε θεσμοθετήσει ο ίδιος το 1930 (το έτος της πρώτης διοργάνωσης), είχε τότε προσωπικά θεσπίσει και ότι όποια ομάδα έφτανε πρώτη τις 3 κατακτήσεις θα το έπαιρνε για πάντα σπίτι της. Τη νύχτα της 19ης προς 20ής Δεκεμβρίου 1983 το τρόπαιο κλάπηκε μέσα από τα γραφεία της Βραζιλιάνικης Ομοσπονδίας Ποδοσφαίρου και δεν ξαναβρέθηκε.
 Το 1974, ένα νέο κύπελλο, διαφορετικού σχεδιασμού, ξεκίνησε να χρησιμοποιείται.

 Τιμές 
 μικρογραφία|αριστερά|50px Τάγμα Αξίας της FIFA (Ordre du mérite de la FIFA) : 1994
 Σταυρός του Πολέμου 1914-1918
 Διοικητής της Λεγεώνας της Τιμής
μικρογραφία|αριστερά|30px

Παραπομπές

Εξωτερικοί σύνδεσμοι


Κατηγορία:Πρόεδροι ποδοσφαιρικών ομάδων της Γαλλίας
Κατηγορία:Μέλη του Τάγματος της Αξίας της FIFA